《病中对梅花一株欣然有作录似西塾孟载季迪两先生一笑》
元代·饶介

病中雅量岂堪论，澄水能清挠即浑。除却妙香无长物，只应静坐洗烦言。

几丛晚菊今耆旧，一树寒梅老弟昆。曾住钟山安石里，旁人犹恐我争墩。

作者简介：元临川人，字介之，号华盖山樵，又号醉翁。倜傥豪放，工书能诗。自翰林应奉出佥江浙廉访司事。张士诚入吴，以为淮南行省参知政事。士诚败，被明兵俘杀。有《右丞集》。